**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

 IZDOTS

 ar Tukuma novada domes 29.06.2023.

 lēmumu Nr. TND/23/346 (prot. Nr. 8, 3. §)

**NOLIKUMS**

Tukumā

**Tukuma novada pašvaldības iestādes**

**“Tukuma novada Izglītības pārvalde” nolikums**

Izdots saskaņā ar Valsts pārvaldes iekārtas

likuma 28. pantu, Pašvaldību likuma 10. panta pirmās daļas 8. punktu, Izglītības likuma 17. panta sesto daļu

**I. Vispārīgie jautājumi**

1. Tukuma novada pašvaldības iestāde “Tukuma novada Izglītības pārvalde” (turpmāk – Pārvalde) ir Tukuma novada pašvaldības (turpmāk – Pašvaldība) izveidota izglītības pārvaldes iestāde, kas īsteno Pašvaldības funkcijas izglītības pārvaldes, izglītības kvalitātes nodrošināšanas un jaunatnes jomās.

2. Pārvalde savā darbībā ievēro Latvijas Republikas normatīvos aktus, Pašvaldības un Tukuma novada Domes (turpmāk – Dome) izdotos normatīvos aktus un lēmumus, iestādes iekšējos normatīvos aktus un šo nolikumu (turpmāk – Nolikums). Nolikumu un grozījumus tajā izdod Dome.

3. Pārvaldes juridiskā adrese ir Talsu iela 4, Tukums, Tukuma novads, LV-3101.

4. Pārvaldes faktiskās adreses ir:

4.1. Šēseles iela 3, Tukums, Tukuma novads, LV-3101;

4.2. Zīļu iela 2, Kandava, Tukuma novads, LV-3120.

5. Pārvalde ir patstāvīga sava darba organizēšanā, iekšējo normatīvo dokumentu izstrādē un funkciju veikšanai piešķirto līdzekļu izlietošanā. Pārvalde tiek finansēta no pašvaldības budžeta līdzekļiem, valsts budžeta līdzekļiem, projektos piesaistītiem publisko fondu līdzekļiem, privātpersonu ziedojumiem un dāvinājumiem.

6. Pārvalde ir dalībnieks biedrībā “Latvijas Pieaugušo izglītības apvienība”.

7. Pārvaldi izveido, reorganizē vai likvidē Dome, tā ir Pašvaldības izpilddirektora pakļautībā.

8. Pārvaldes funkcionālā pakļautībā ir visas Pašvaldības izglītības iestādes (turpmāk – izglītības iestādes) un pašvaldības izveidotie jauniešu centri Kandavā un pagastos.

**II. Pārvaldes funkcijas, uzdevumi un kompetence**

9. Pārvalde savā darbā pilda uzdevumus, sadarbojoties ar Pašvaldības iestādēm, citām valsts un pašvaldību institūcijām, juridiskām un fiziskām personām. Pārvaldei ir šādas funkcijas un uzdevumi:

9.1. nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē, nodrošināt jauniešiem iespēju iegūt vidējo izglītību;

9.2. nodrošināt pieejamu un kvalitatīvu izglītību savā teritorijā atbilstoši valsts noteiktajiem mērķiem un personas vajadzībām;

9.3. saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem, izstrādāt pašvaldības izglītības ekosistēmas attīstības stratēģiju četriem gadiem, reizi četros gados sagatavot pārskatu par izglītības kvalitāti attiecīgajā pašvaldībā un minēto pārskatu iesniegt pašvaldībai un Izglītības kvalitātes valsts dienestam;

9.4. nodrošināt izglītības programmu pieprasījuma un piedāvājuma sabalansētību izglītības iestādēs;

9.5. organizēt un koordinēt pašvaldības izglītības iestāžu attīstības plānu izstrādi saskaņā ar pašvaldības attīstības plānošanas dokumentiem;

9.6. izstrādāt priekšlikumus izglītības iestāžu tīkla attīstībai, izglītības iestāžu dibināšanai, reorganizācijai vai slēgšanai;

9.7. sagatavot lēmumu projektus, sniegt priekšlikumus un atzinumus Domes komitejām un Domei izglītības un jaunatnes politikas jautājumos;

9.8. piedalīties pašvaldības attīstības plānošanas dokumentu izstrādē;

9.9. savas kompetences ietvaros nodrošināt pašvaldības attīstības plānu īstenošanu;

9.10. sniegt priekšlikumus pašvaldības un valsts institūcijām par nepieciešamajiem grozījumiem normatīvajos aktos, izstrādāt normatīvo aktu projektus;

9.11. sekmēt sabiedrības līdzdalību izglītībā, tai skaitā izglītības iestāžu sadarbību ar valsts un pašvaldību iestādēm, darba devējiem, sociālajiem partneriem, nevalstiskajām organizācijām, informēt sabiedrību par pašvaldības izglītības ekosistēmas attīstību, sasniegumiem, izglītības programmu piedāvājumu un kvalitāti;

9.12. sekmēt izglītības iestāžu nodrošināšanu ar mācību un metodiskajiem līdzekļiem;

9.13. pārraudzīt un koordinēt profesionālās ievirzes, interešu un pieaugušo izglītību, to pieejamību; koordinēt un organizēt izglītības, jaunatnes, interešu izglītības un ārpusstundu pasākumus;

9.14. nodrošināt bērnu un jauniešu audzināšanas un karjeras izglītības darbu;

9.15. veicināt izglītības iestāžu un Pārvaldes starptautisko sadarbību, piedalīšanos valsts un starptautiskos projektos izglītības un jaunatnes jomās;

9.16. organizēt un atbalstīt izglītojamo piedalīšanos mācību priekšmetu olimpiādēs, skolēnu zinātniski pētnieciskajā darbībā, konkursos, skatēs, projektos un sporta sacensībās;

9.17. sadarbībā ar novada pedagogu kopienu līderiem un mācību jomu koordinatoriem organizēt novada līmeņa pārbaudes darbus, veikt to rezultātu apkopošanu un analīzi;

9.18. sekmēt Eiropas Savienības fondu un citu finanšu instrumentu finansējuma piesaisti izglītības un jaunatnes jomu attīstībai;

9.19. slēgt sadarbības līgumus ar fizisko un juridisko personu dibinātajām izglītības iestādēm vai to struktūrvienībām;

9.20. koordinēt pašvaldības teritorijā esošo izglītības iestāžu sadarbību;

9.21. informēt izglītības iestādes par izglītības programmu saturu, valsts izglītības standartiem, vadlīnijām, mācību priekšmetu programmām un citiem normatīvajiem aktiem;

9.22. sniegt atbalstu izglītības iestāžu darbības kvalitātes nodrošināšanai, īstenot pasākumus izglītības kvalitātes pilnveidei, regulāri analizēt pašvaldības izglītības iestāžu darbības un izglītības programmas īstenošanas kvalitātes mērķus un sasniedzamos rezultātus;

9.23. koordinēt un pārraudzīt izglītību reglamentējošo normatīvo aktu un citu tiesību aktu ievērošanu un īstenošanu izglītības iestādēs;

9.24. atbilstoši kompetencei izskatīt fizisko un juridisko personu iesniegumus, priekšlikumus un sūdzības;

9.25. konsultēt bērnu vecākus (likumiskos pārstāvjus) par iespēju bērniem iegūt izglītību pašvaldības administratīvajā teritorijā;

9.26. nodrošināt valsts pārbaudes darbu, tai skaitā centralizēto eksāmenu, organizēšanu Ministru kabineta noteiktajā kārtībā;

9.27. Domes noteiktajā kārtībā organizēt vietu piešķiršanu pašvaldības pirmsskolas izglītības iestādēs;

9.28. sniegt konsultatīvu palīdzību bērnu audzināšanā, kā arī nodrošināt atbalsta pasākumus izglītojamiem un viņu ģimenēm;

9.29. pildīt pirmsskolas konsultatīvā centra funkcijas, sniedzot metodisko palīdzību bērnu uzraudzības pakalpojumu sniedzējiem;

9.30. nodrošināt pašvaldības pedagoģiski medicīniskās komisijas darbību un pieejamību bērniem ar speciālām vajadzībām;

9.31. pārraudzīt ilgstoši slimojošo izglītojamo izglītošanu ārpus izglītības iestādes;

9.32. nodrošināt izglītības ieguvi izglītojamajiem ar speciālām vajadzībām (atbilstoši veselības stāvoklim, kas ietekmē izglītības ieguves veidu) speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs  Ministru kabineta noteiktajā kārtībā un apmērā;

9.33. veicināt izglītojamo ar īpašām un speciālām vajadzībām iekļaušanu vispārējās un speciālās izglītības iestādēs un programmās;

9.34. savas kompetences ietvaros veicināt atbalsta sistēmas veidošanu un atbalsta nodrošināšanu sociālās atstumtības riskam pakļautajiem bērniem un jauniešiem;

9.35. pārraudzīt profilaktiskās veselības aprūpes un pirmās palīdzības pieejamību izglītības iestādēs;

9.36. nodrošināt bērnu tiesību aizsardzību izglītības jomā;

9.37. veidot pašvaldības pedagoģiskā personāla politiku, sadarbībā ar izglītības iestāžu vadītājiem īstenot personāla plānošanu, piesaisti un veicināt karjeras attīstību pašvaldības padotībā esošajās izglītības iestādēs;

9.38. sekmēt izglītības iestāžu medicīnas darbinieku, psihologu, sociālo pedagogu, speciālo pedagogu un logopēdu darbību izglītības iestādēs;

9.39. veicināt vienotas bibliotēku informācijas sistēmas izmantošanu izglītības iestādēs;

9.40. organizēt metodisko, zinātnisko, informatīvo un citāda veida intelektuālo atbalstu izglītojamiem, pedagogiem, izglītojamo vecākiem un izglītības iestādēm izglītības kvalitātes nodrošināšanai;

9.41. sniegt informatīvo, konsultatīvo un metodisko atbalstu darbā ar izglītojamajiem izglītības atbalsta iestādēm, biedrībām un nodibinājumiem;

9.42. plānot, koordinēt un organizēt pedagogu profesionālās kompetences pilnveidi, koordinēt un nodrošināt metodisko darbu; izvērtēt un saskaņot pedagogu tālākizglītības programmas normatīvajos aktos noteiktajā kārtībā;

9.43. pārraudzīt pedagogu profesionālās darbības kvalitātes novērtēšanas procesa atbilstību normatīvo aktu prasībām;

9.44. ne retāk kā reizi trijos gados Ministru kabineta noteiktajā kārtībā novērtēt izglītības iestāžu vadītāju profesionālo darbību;

9.45. nodrošināt atbalstu pašvaldības padotībā esošo izglītības iestāžu akreditācijā un izglītības iestāžu vadītāju profesionālās darbības novērtēšanā konstatēto nepieciešamo uzlabojumu veikšanai attiecīgajās izglītības iestādēs;

9.46. piedalīties izglītības iestāžu pašvērtēšanā;

9.47. pēc izglītības iestādes uzaicinājuma darboties izglītības iestādes padomē;

9.48. izstrādāt kārtību, kādā sniedz atbalstu izglītības procesa īstenošanā iesaistītajām personām, kuras cietušas no vardarbības, sniegt atbalstu situācijas risināšanai izglītības iestādē;

9.49. izsniegt licences interešu izglītības un atļaujas neformālās izglītības programmu īstenošanai;

9.50.nodrošināt valsts statistikas pārskatu izglītības jomā funkcionēšanu Izglītības un zinātnes ministrijas noteiktā informācijas sistēmā;

9.51. nodrošināt stingrās uzskaites izglītības dokumentu veidlapu saņemšanu, uzskaiti, glabāšanu un iznīcināšanu atbilstoši normatīvo aktu prasībām;

9.52. apkopot, konsolidēt un analizēt izglītības iestāžu statistiskās atskaites;

9.53. vest izglītības iestāžu vadītāju personāllietas, t.sk. nodrošināt lietu glabāšanu, arhivēšanu, darba līgumu un patapinājumu līgumu tehnisku sagatavošanu, visa veida rīkojumu un pilnvaru sagatavošanu, disciplinārlietu vešanu, amatu konkursu organizēšanu u.c. jautājumu organizatorisku risināšanu, kas saistīti ar izglītības iestāžu vadītāju personāla vadību;

9.54. veikt obligātā izglītības vecuma bērnu uzskaiti Ministru kabineta noteiktajā kārtībā;

9.55. pašvaldības kompetences ietvaros realizēt valsts jaunatnes politiku;

9.56. attīstīt vienotu jaunatnes jautājumu koordinēšanu pašvaldībā;

9.57. sekmēt jauniešu līdzdalību izglītības iestāžu pašpārvaldēs, jaunatnes organizācijās, jauniešu iniciatīvu grupās un brīvprātīgajā darbā;

9.58. sekmēt pašvaldības jauniešu iesaistīšanos vietēja, reģionāla, valsts un starptautiska mēroga pasākumos, projektos un programmās jaunatnes jomā;

9.59. sekmēt atbalstu jauniešu iniciatīvām un iesaistei brīvprātīgajā darbā;

9.60. veicināt atbalstu bērnu nometnēm;

9.61. veidot un īstenot politiku pieaugušo izglītībā, nodrošināt pieaugušo izglītībai paredzētā finansējuma sadali;

9.62. veikt citas normatīvajos aktos noteiktās pašvaldību funkcijas izglītības un jaunatnes jomā.

10. Normatīvajos aktos noteiktās Izglītības pārvaldes iestādes funkcijas Pārvalde sadarbībā ar:

* 1. Pašvaldības administrācijas Finanšu nodaļu:

10.1.1. nodrošina izglītības iestādes budžetā piešķirtos nepārtrauktai darbībai nepieciešamos finanšu līdzekļus, pārrauga normatīvo aktu ievērošanu finanšu jomā;

10.1.2. nodrošina izglītības iestāžu finanšu vadību un datu analīzi, pārrauga pašvaldības padotībā esošo izglītības iestāžu darbību;

10.1.3. nodrošina uzraudzību pār finanšu līdzekļu izlietojumu pieaugušo izglītībā;

10.2. Pašvaldības administrācijas Attīstības nodaļu:

10.2.1. plāno pašvaldības padotībā esošo izglītības iestāžu vides, infrastruktūras un tehnoloģisko attīstību;

10.2.2. rūpējas par izglītības iestāžu nodrošināšanu ar materiāltehniskajiem resursiem;

10.3. Pašvaldības administrācijas Lietvedības un IT nodaļu:

10.3.1. plāno pašvaldības padotībā esošo izglītības iestāžu tehnoloģisko attīstību;

10.3.2. rūpējas par izglītības iestāžu nodrošināšanu ar informāciju tehnoloģijām;

10.4. Pašvaldības iestādi “Tukuma novada sociālais dienests” veido atbalsta pasākumu sistēmu pašvaldības izglītojamiem un viņu ģimenēm.

11. Pārvaldei ir tiesības:

11.1. pieprasīt un saņemt informāciju no izglītības iestādēm, valsts, pašvaldību institūcijām, sabiedriskajām organizācijām, juridiskajām un fiziskajām personām savas kompetences jautājumos;

11.2. slēgt līgumus ar citām pašvaldībām un privātajām izglītības iestādēm izglītības un jaunatnes jomu funkciju īstenošanā;

11.3. piedalīties izglītības iestāžu ārējā vērtēšanā un izglītības iestāžu vadītāju profesionālās darbības novērtēšanā;

11.4. sniegt priekšlikumus līdzdalībai valsts vai starptautiskos projektos izglītības un jaunatnes jomās;

11.5. piedalīties pašvaldības un Domes institūciju sēdēs un sanāksmēs, kurās tiek izskatīti ar izglītības un jaunatnes jomām, Pārvaldi vai izglītības iestādēm saistīti jautājumi;

11.6. apmeklēt izglītības iestādes, tikties ar to amatpersonām, darbiniekiem, izglītojamajiem un vecākiem;

11.7. sasaukt pašvaldības izglītības iestāžu darbinieku sanāksmes;

11.8. veidot konsultatīvas padomes, komisijas un darba grupas ar izglītību un jaunatnes politiku saistītu jautājumu risināšanai;

11.9. izteikt priekšlikumus Izglītības un zinātnes ministrijai un pašvaldībai izglītības iestāžu darbinieku un izglītojamo, kā arī Pārvaldes darbinieku morālai un materiālai stimulēšanai;

11.10. normatīvajos aktos noteiktā kārtībā apbalvot pašvaldības izglītības iestāžu darbiniekus un izglītojamos ar Pārvaldes Atzinības rakstiem, Pateicības rakstiem, diplomiem un citām balvām;

11.11. normatīvajos aktos un Nolikumā noteiktās kompetences ietvaros izdot rīkojumus un iekšējos normatīvos aktus, kas saistoši izglītības iestāžu vadītājiem un darbiniekiem.

**III. Pārvaldes struktūra un atbildība**

12. Pārvaldes darbu organizē un vada Pārvaldes vadītājs (turpmāk – vadītājs), kuru amatā ieceļ un atbrīvo Dome.

13. Pārvaldes darbinieki, atbilstoši Pārvaldes struktūrai (Pielikums) un amatu sarakstam, nodrošina Pārvaldes darbu un ir personīgi atbildīgi par ikdienas darba veikšanu un darba rezultātiem saskaņā ar amatu aprakstiem. Pārvaldes amatpersonas ir atbildīgas par savu izdoto administratīvo aktu tiesiskumu un lietderību.

14. Pārvaldei ir struktūrvienības:

14.1. Tukuma Multifunkcionālais jaunatnes iniciatīvu centrs (turpmāk – Jauniešu centrs), kas atrodas Sporta ielā 1, Tukumā, Tukuma novadā, LV-3101;

14.2. Izglītības atbalsta centrs (turpmāk –Atbalsta centrs), kas atrodas Šēseles ielā 3, Tukumā, Tukuma novadā, LV-3101;

14.3. izglītības iestāde “Pieaugušo tālākizglītības centrs” (turpmāk – Tālākizglītības centrs), kas atrodas Zīļu ielā 2, Kandavā, Tukuma novadā, LV-3120.

15. Vadītāja tiesības, pienākumus un atbildību nosaka Nolikums, amata apraksts un darba līgums.

16. Vadītājs:

16.1. organizē un vada Pārvaldes administratīvo darbu, nodrošina Pārvaldes darbību atbilstoši normatīvajiem aktiem un Nolikumam;

16.2. ir tiesīgs rīkoties ar Pārvaldes apstiprināto budžetu un ir Pārvaldes paraksta tiesīgā persona;

16.3. pieņem darbā un atbrīvo no darba Pārvaldes darbiniekus, nosaka darbinieku pienākumus, apstiprina darbinieku amata aprakstus, veicina viņu profesionālās kvalifikācijas paaugstināšanu, atbilstoši Pašvaldības noteiktajai kārtībai nosaka darbinieku darba samaksu;

16.4. atbilstoši normatīvo aktu prasībām saskaņo izglītības iestāžu izglītības programmas un pedagogu tarifikācijas;

16.5. dod saistošus norādījumus un izdod rīkojumus Pārvaldes darbiniekiem un izglītības iestāžu vadītājiem; atceļ vai aptur izglītības iestāžu vadītāju prettiesiskus rīkojumus;

16.6. atbilstoši savai kompetencei rīkojas ar Pārvaldes bilancē nodoto pašvaldības mantu un naudas līdzekļiem, veic saimnieciskos darījumus atbilstoši Domes noteiktajai kārtībai;

16.7. nodrošina Pārvaldes materiālo vērtību saglabāšanu;

16.8. bez īpaša pilnvarojuma pārstāv Pārvaldi pašvaldības, valsts un starptautiskajās institūcijās, atbilstoši savai kompetencei izsniedz pilnvaras padotībā esošajiem darbiniekiem;

16.9. veic citus pienākumus atbilstoši amata aprakstam.

17. Pārvaldes vadītājam ir vietnieki, kuru kompetenci nosaka Pārvaldes vadītājs.

18. Pārvaldes struktūrvienības darbojas saskaņā ar nolikumu. Jauniešu centra un Atbalsta centra nolikumu izdod Pārvaldes vadītājs. Tālākizglītības centra nolikumu izdod Dome.

19. Pārvalde savas funkcijas veic sadarbībā ar pašvaldības struktūrvienībām, izglītības iestādēm, valsts un pašvaldību institūcijām, nevalstiskajām organizācijām, citām juridiskajām un fiziskajām personām.

20. Pārvaldei ir tiesības sniegt maksas pakalpojumus.

21. Pārvaldē tiek organizēta lietvedības, personāla un statistikas uzskaite atbilstoši spēkā esošajiem normatīvajiem aktiem.

22. Pārvaldes grāmatvedība tiek kārtota centralizēti Pašvaldībā.

23. Pārvaldes finanšu, materiālo un nemateriālo līdzekļu un saimniecisko darījumu uzskaite atbilstoši normatīvo aktu prasībām tiek veikta Pašvaldības administrācijas Finanšu nodaļā.

24. Pārvaldes pārraudzībā ir Tukuma novadā esošās fizisko un juridisko personu dibinātas izglītības iestādes vai to struktūrvienības, kuras realizē licencētas izglītības programmas. Pārvalde pārraudzību realizē noslēgtā sadarbības līguma ietvaros.

**IV. Pārvaldes darbības tiesiskuma nodrošināšana**

25. Pārvaldes darbības tiesiskumu nodrošina Pārvaldes vadītājs un darbinieki atbilstoši darba pienākumu aprakstos un darba līgumos noteiktajai kompetencei.

 26.Vadītājs izskata privātpersonu sūdzības par Pārvaldes funkcionālā pakļautībā esošo izglītības iestāžu vadītāju izdotajiem administratīvajiem aktiem vai faktisko rīcību, ja ārējos normatīvajos aktos nav noteikts citādi.

 27. Vadītāja izdotos administratīvos aktus vai faktisko rīcību privātpersona var apstrīdēt Domē Administratīvā procesa likumā noteiktajā kārtībā.

**V. Noslēguma jautājumi**

28. Nolikums stājas spēkā 2023. gada 1. jūlijā.

29. Nolikuma 9.3. apakšpunkts stājas spēkā 2024. gada 1. septembrī.

30. Ar šā Nolikuma spēkā stāšanās dienu spēku zaudē ar Tukuma novada domes 2021. gada 28. jūlija lēmumu apstiprinātais Tukuma novada Izglītības pārvaldes nolikums (prot. Nr. 14, 3.§).

Domes priekšsēdētājs G. Važa

Pielikums

Tukuma novada Izglītības pārvaldes nolikumam kas izdots ar Tukuma novada domes 29.06.2023. lēmumu Nr. TND/23/346 (prot. Nr. 8, 3. §)

**Tukuma novada Izglītības pārvaldes struktūra**

VADĪTĀJS

VADĪTĀJA VIETNIEKS

JURISTS

VADĪTĀJA VIETNIEKS

IZGLĪTĪBAS DARBA VECĀKAIS SPECIĀLISTS

KLIENTU APKALPOŠANAS SPECIĀLISTS

VECĀKAIS

LIETVEDIS

PERSONĀLA SPECIĀLISTS

SPECIĀLISTS BĒRNU TIESĪBU AIZSARDZĪBAS JAUTĀJUMOS

JAUNATNES LIETU SPECIĀLISTS

IZGLĪTĪBAS DARBA VECĀKAIS SPECIĀLISTS

TUKUMA MULTIFUNKCIONĀLAIS JAUNATNES INICIATĪVU CENTRS

PIEAUGUŠO

TĀLĀKIZGLĪTĪBAS CENTRS

IZGLĪTĪBAS ATBALSTA CENTRS

Domes priekšsēdētājs G. Važa